# Oppgaveark til filmen *Konspiration 58*

1. Er det sannsynlig at konspirasjonen som *Konspiration 58* handler om, kan ha funnet sted når det var 16 landslag som deltok, kampene ble spilt i 12 ulike byer, og det skal ha vært over 800 000 tilskuere på kampene i løpet av mesterskapet.
2. Finner du noe belegg i andre kilder for påstanden om at VM i Sverige i 1958 ikke fant sted?
3. Hvem er de viktigste personene som opptrer i filmen?
4. Er det en konflikt som framstilles i filmen?
5. Kan personene grupperes som en form for motstandere?
6. Hva kjennetegner framstillinga av de mest sentrale personene? (Stemme, retorikk, mimikk, innhold de fokuserer på, kameravinkler, klipp etc.)
7. Hvem får du mest sympati med? Hvorfor? (filmatiske og innholdsmessige faktorer)
8. Spiller det noen rolle hvem som blir presentert først i filmen?
9. Hvilke følelser vekker filmen hos deg?
10. Hvordan kommer intervjuer og filmskaper til syne i filmen?
11. Er det noen filmtekniske grep som særlig er brukt for å skape troverdighet til påstanden i filmen?
12. Er det noe av dette som ligner på eller minner om andre forestillinger, fortellinger eller framstillinger? Dreier disse seg om konspirasjoner?
13. Hvordan kan fagfeltene multimodalitet og retorikk brukes til å forstå hvordan konspirasjonsteorier kan skapes og spres?